[Resep] Cholesterolvrye beskuit | Maroela Media
Cholesterolvrye beskuit. Foto: Lekker en Vinnig
Dis weer tyd vir Desember-maand se beplanning en elke vakansie kort mos ŉ baksel beskuit. Hierdie resep gee jou verskoning om ŉ bietjie ekstra te bak…
Lewer ongeveer 40 stukkies
375 ml Canderel- of Huletts SugaLite-suiker
500 ml Soy Fresh-sojamelk
200 g Flora Regular Medium Fat Spread, gesmelt
Klits die eiers tot liggeel. Klits die suiker by.
Klits die sojamelk goed by eiermengsel.
Voeg die sojamelkmengsel by die meelmengsel en meng goed.
Giet die gesmelte margarien bo-oor die deeg en knie liggies in.
Voeg nog ŉ bietjie meel by deeg indien nodig sodat dit beter hanteerbaar is.
Rol deeg in balletjies en plaas in twee broodpannetjies van 26 x 10 cm wat met kossproei gespuit is.
Bak vir 50 minute of tot goudbruin bo-op. Bedek die pan met foelie as die beskuit te donker word.
Keer op ŉ afkoelrakkie uit en laat eenkant om af te koel.
Breek of sny in stukke en plaas op bakplate wat met bakpapier uitgevoer is.
Droog die beskuit vir 5 uur by 70 °C uit.
Die Sugalite-suiker kan ook met gewone suiker vervang word indien verkies. Soy Fresh se sojamelk is lekker en is ook in ‘n sjokolade- en aarbeigeur beskikbaar waarmee jy net so lekker hierdie beskuit kan bak.
Bron: Lekker en Vinnig – Beskuit